b'\n_START_ARTICLE_\nJemeno tarptautiniai santykiai\n_START_PARAGRAPH_\nJemeno tarptautiniai santykiai prad\xc4\x97jo vystytis tik nuo 1962 m., nes iki tol \xc5\xa1alis d\xc4\x97l savo susiskaldymo ir kit\xc5\xb3 prie\xc5\xbeas\xc4\x8di\xc5\xb3 buvo izoliuota nuo savo kaimyn\xc5\xb3 ir kit\xc5\xb3 \xc5\xa1ali\xc5\xb3. Tiesa, 1934 m. santykius su Saudo Arabija nubr\xc4\x97\xc5\xbe\xc4\x97 Taifo sutartis. V\xc4\x97liau \xc5\xa1i sutartis, kuri nustat\xc4\x97 \xc4\xafvairius \xc5\xa1ali\xc5\xb3 santykius ir klausimus, buvo atnaujinama kas 20 met\xc5\xb3._NEWLINE_1958 ir 1959 m. \xc5\xa0aiur\xc4\x97s Jemene prad\xc4\x97jo veikti Taryb\xc5\xb3 S\xc4\x85jungos ir Kinijos pagalbos \xc5\xa1aliai misijos. Jos tapo pirmosiomis ne musulmon\xc5\xb3 misijomis \xc5\xa1alyje. _NEWLINE_1989 m. \xc5\xa0iaur\xc4\x97s Jemenas prisijung\xc4\x97 prie Irako, Jordanijos ir Egipto bei visi kartu sudar\xc4\x97 Arabijos jungtin\xc4\x99 taryb\xc4\x85. \xc5\xa0i taryba r\xc5\xabpinosi glaudesniais ekonominiais klausimais tarp \xc5\xa1ali\xc5\xb3 nari\xc5\xb3. _NEWLINE_1967 m. brit\xc5\xb3 paj\xc4\x97gos pasitrauk\xc4\x97 i\xc5\xa1 Jemeno teritorijos ir \xc4\xafsik\xc5\xabr\xc4\x97 Piet\xc5\xb3 Jemeno valstyb\xc4\x97. Ji tur\xc4\x97jo gerus santykius su visais savo kaimynais, ta\xc4\x8diau geriausiai sutar\xc4\x97 su Taryb\xc5\xb3 S\xc4\x85junga ir kitomis marksistin\xc4\x97mis valstyb\xc4\x97mis. Tiesa, su Arabijos pusiasalio \xc5\xa1alimis Piet\xc5\xb3 Jemenas da\xc5\xbenai nesutar\xc4\x97. 1969 ir 1973 m. tarp Piet\xc5\xb3 Jemeno ir Saudo Arabijos buvo kil\xc4\x99 kariniai konfliktai._NEWLINE_1990 m. susijungus abejoms Jemeno dalims, \xc5\xa1alis prad\xc4\x97jo jungtis prie svarbiausi\xc5\xb3 pasaulio organizacij\xc5\xb3. \xc5\xa0alis yra Jungtini\xc5\xb3 Taut\xc5\xb3, Arab\xc5\xb3 lygos ir Islam\xc5\xb3 konferencijos organizacijos nar\xc4\x97. Jemenas yra pasira\xc5\xa1\xc4\x99s branduolinio ginklo nenaudojimo sutart\xc4\xaf. Persijos \xc4\xaflankos karin\xc4\x97 kriz\xc4\x97 stipriai paveik\xc4\x97 Jemeno santykius. Kaip Jungtini\xc5\xb3 Taut\xc5\xb3 Saugumo Tarybos narys, Jemenas dalyvavo 1990 ir 1991 m. dalyvavo tarybos veiksmuose prie\xc5\xa1 Kuveit\xc4\x85 ir Irak\xc4\x85, tiesa, pasisakydama prie\xc5\xa1 karin\xc4\x97s j\xc4\x97gos panaudojim\xc4\x85. \xc5\xa0ios \xc5\xa1alys reagavo neigiamai ir to pasekoje nutrauk\xc4\x97 bet kokius ry\xc5\xa1ius su Jemenu. Apie 850 000 Jemeno gyventoj\xc5\xb3 gr\xc4\xaf\xc5\xbeo \xc4\xaf \xc5\xa1al\xc4\xaf, pasitraukdamos i\xc5\xa1 \xc5\xa1i\xc5\xb3 \xc5\xa1ali\xc5\xb3._NEWLINE_U\xc5\xbesienio turist\xc5\xb3 pagrobimai yra didel\xc4\x97 Jemeno vyriausyb\xc4\x97s problema. Daugumoje atvej\xc5\xb3 pagrob\xc4\x97jai band\xc4\x97 paveikti \xc5\xa1alies vyriausyb\xc4\x99 tokiais veiksmais. 2009 m. bir\xc5\xbeel\xc4\xaf Jemene buvo pagrobti 9 u\xc5\xbesienio turistai, i\xc5\xa1 kuri\xc5\xb3 7 buvo nu\xc5\xbeudyti, du vaikais i\xc5\xa1gyveno._NEWLINE_Jemenas turi istori\xc5\xa1kai gerus santykius su Somaliu. Per ilg\xc4\x85 \xc5\xa1ali\xc5\xb3 istorij\xc4\x85 kiekvienoje j\xc5\xb3 gyveno daug kitos \xc5\xa1alies gyventoj\xc5\xb3, kurie \xc4\xaftakojo kult\xc5\xabr\xc4\x85. 2007 m. duomenimis Jemen gyveno apie 110 000 Somalio gyventoj\xc5\xb3. _NEWLINE_Puikius santykius Jemenas palaiko ir su kitu netiesioginiu savo kaimynu D\xc5\xbeibu\xc4\x8diu. \xc5\xa0ali\xc5\xb3 vyriausyb\xc4\x97s daug investuoja viena kitos valstyb\xc4\x97je. 2008 m. pasirod\xc4\x97 prane\xc5\xa1im\xc5\xb3, kad Saudo Arabijos verslininkas netikras Osama bin Ladeno brolis Tarekas bin Ladenas planavo tarp \xc5\xa1i\xc5\xb3 \xc5\xa1ali\xc5\xb3 per Bab el Mandeb\xc4\x85 pastatyti tilt\xc4\x85.'